Katedrála svätého Magnusa

Katedrála svätého Magnusa je katedrála v meste Kirkwall na Orknejských ostrovoch v Škótsku. Je zasvätená svätému Magnusovi, jarlovi Orknejí v rokoch 1106 až 1115, ktorého pozostatky boli do katedrály po jej dokončení prenesené. Katedrála bola postavená z miestneho žltého a červeného pieskovca. 

Ide o najsevernejšiu britskú katedrálu. So stavbou sa začalo na podnet Rögnvalda Kolssona, synovca sv. Magnusa, v roku 1137 v románskom slohu, pričom slúžila orknejskému biskupovi, ktorý v Kirkwalle sídlil. Katedrála bola dokončená v 12. storočí, ale neskôr v nej došlo k prestavbám. 

V súčasnosti je budova farským kostolom škótskej cirkvi, a preto už formálne nie je katedrálou. 

 Galéria 

 Iné projekty 

Kategória:Katedrály v Spojenom kráľovstve
Kategória:Románske katedrály
Kategória:Stavby na Orknejoch
Kategória:Kirkwall
Kategória:Románske kostoly v Škótsku